kardosdrur/scandi-wiki huggingface dataset:
Niels-Knud Liebgott

Niels-Knud Liebgott (født 11. september 1942) er en dansk kammerherre, middelalder-arkæolog  og tidligere museumsdirektør på Rosenborg og Amalienborg. 

Liebgott er uddannet cand.art. i historie og materiel folkekultur fra 1970. Han har virket som arkæolog, museumsinspektør og forfatter, og beskæftigede sig specielt med middelalderarkæologi. 

Han blev chef for Nationalmuseet og konstitueret Rigsantikvar (1996).  
Forinden var han museumsinspektør (1971-1987) og overinspektør (1987-1991) og museumschef (1991-1997) på Nationalmuseet;  Som direktør for De Danske Kongers Kronologiske Samling på Rosenborg Slot og Amalienborg 1998-2013 tog han sig af opdateringen af de kongelige samlinger. Han er i dag vicepræsident for Det kongelige Nordiske Oldskriftselskab og medlem af bestyrelsen for Kultur & Arv.  Han var præsiden for ICOMOS Danmark fra 1996-2012.

Siden 2008 har han været Kommandør af Dannebrog, og han blev udnævnt til kammerherre på dronningens fødselsdag den 16. april 2010. Han er også ridder af Nordstjerneordenen.

Han har været med til adskillige arkæologiske udgravninger rundt omkring i Danmark, heriblandt Refshaleborg.

Kilder 

Museumsfolk fra Danmark
Arkæologer fra Danmark
Danskere i 1900-tallet
Danskere i 2000-tallet
Riddere af Nordstjerneordenen
Personer i Kraks Blå Bog
Kommandører af Dannebrog
Kammerherrer fra Danmark
Ansatte ved Nationalmuseet
Modtagere af Ole Haslunds Kunstnerfonds legat
Papillion

Papillion er en amerikansk by og administrativt centrum for det amerikanske county Sarpy County, i staten Nebraska. I 2000 havde byen et indbyggertal på .

Byer i Nebraska
Junction (Utah)

Junction er en amerikansk by og administrativt centrum for det amerikanske county Piute County, i staten Utah. I 2000 havde byen et indbyggertal på 177.

Byer i Utah
Operation Seelöwe

Operation Seelöwe var Nazitysklands og Hitlers plan om en invasion af Storbritannien under 2. verdenskrig. Planen blev aldrig gennemført, fordi Luftwaffe tabte luftkrigen over England sommeren og efteråret 1940. Planerne for Operation Seelöwe blev fremlagt af den tyske flådes strateger for Hitler efter at besættelsen af Frankrig blev gennemført i juli 1940. Hær og flåde var ikke enige om steder og tidspunkt for invasionen. 

2. verdenskrig
Britzer Garten

Britzer Garten er benævnt efter bydelen Berlin-Britz i det Berlinske område Neukölln. Parken blev anlagt i forbindelse med en Forbundshaveudstilling (BUGA) i 1985, og tanken var at give befolkningen i det sydøstlige Vestberlin en ny landskabspark, fordi den var afskåret fra det naturlige opland. Den dækker 90 ha og byder på natur- og havekunst, rosenhave, Rododendronlund, legelandskaber, og udstrakte opholdsplæner, arkitektur og kunst (Karl-Foerster-Pavillon), søer og bakker samt brogede og skiftende blomsterbede. Ved siden af restauranten på Kalenderpladsen står et solur, der med sine 99 m højde er Europas største (se foto). Det blev planlagt af arkitekterne Jürgen Dirk Zilling, Jasper Halfmann og Klaus Zillich.

Man kan køre gennem arealet med lokalbanen Britzer Museumsbahn, der blev opbygget af tipvognsdele i 600 mm sporvidde. Nogle af vognene blev lavet som efterligninger af historiske forbilleder.

Organisatorisk tilhører Britzer Garten Hovedstadsområdets Grün Berlin Park und Garten GmbH, som også ejer Britzer Mühle, rekreationsparken Marzahn (der blev åbnet i 1987 som Berlins egen haveudstilling) og naturparken Schöneberger Südgelände (et tidligere Expo 2000-projekt).

Bortset fra det havemæssige afholdes der hen over året en række arrangementer på parkens festplads ved søen: Solhvervsfest, efterårets dragefest, ildblomst- og klassisk friluftskoncert med et stort fyrværkeri samt både jazz- og klassiske koncerter.

Hovedindgangen ligger ved Buckower Damm ved siden af parkkirkegården Neukölln. På forpladsen ses vandkunsten Fette Henne, hvis navn spiller på, at dele af skulpturen efterligner frugtanlægget hos Stenurt, der på tysk hedder "Fetthenne". Skulpturen er lavet af Rolf Szymanski. Restauranten Café am See blev planlagt fra begyndelsen i 1985 af arkitekten Engelbert Kremser som et led i jordbygningsarbejderne.

Litteratur 
 Clemens Alexander Wimmer: Parks und Gärten in Berlin und Potsdam, 1989 ; S. 84-91.

Eksterne henvisninger 

 Havens egen hjemmeside

Bygninger, konstruktioner og anlæg i Berlin
David Lange

David Russell Lange (født 4. august 1942, død 13. august 2005) var New Zealands premierminister fra 1984 til 1989. Han ledede New Zealands fjerde Labour-regering, der blev en af de mest reformivrige i landets historie. David Lange døde af nyresvigt og blodsygdom i Auckland i 2005.

Eksterne henvisninger 

Politikere fra New Zealand
Premierministre fra New Zealand
Dörnitz

Dörnitz er en landsby, og tidligere kommune i landkreis Jerichower Land i den tyske delstat Sachsen-Anhalt. Dörnitz hørte under Verwaltungsgemeinschaft Möckern-Loburg-Fläming, men blev 1. januar 2009 indlemmet i byen Möckern.

Geografi 
Dörnitz ligger ca. 9 km sydvest for Ziesar og 35 km øst for Magdeburg.

Til kommunen hører landsbyen Altengrabow, ved det militære øvelsesområde Altengrabow som blev oprettet 1893. Gennem området løber Gloine.
Möckern

Möckern ist eine Kleinstadt im Landkreis Jerichower Land im östlichen Sachsen-Anhalt.

Geografi 
Byen ligger i den vestlige del af landskabet Fläming. Delstatshovedstaden Magdeburg ligger 23 kilometer mod vest, og landkreisens administrationsby Burg ligger 15 kilometer mod nord. Gennem byen løber floden Ehle, der er en biflod til Elben og mod øst ligger en 50 km² stor fyrreskov.

Til Möckern hører landsbyerne : Brietzke, Büden, Dalchau, Friedensau, Glienicke, Hohenziatz, Kalitz, Klein Lübars, Lochow, Lübars, Lühe, Lütznitz, Lüttgenziatz, Pabsdorf, Riesdorf, Stegelitz, Theeßen mit Räckendorf, Wendgräben, Wörmlitz, Zeppernick og Ziepel.

1. januar 2009 blev byen Loburg og kommunerne Dörnitz, Hobeck, Küsel, Rosian, Schweinitz, Tryppehna, Wallwitz og Zeddenick indlemmet i Möckern. Byens areal blev dermed øget fra 246,28 km² til 416,33 km².

Seværdigheder 
Øst for markespladsen i centrum ligger Schloss Möckern. Den ældste del er det kvadratiske Bergfried fra middelalderen. Det nuværende bygninger er fra 1840, og der er en engelsk landskabspark  ved slottet.

Eksterne henvisninger
Drewitz (Fläming)

Drewitz er en kommune i landkreis Jerichower Land i den tyske delstat Sachsen-Anhalt. Den hører til Verwaltungsgemeinschaft Möckern-Loburg-Fläming som har sin admininstration i byen Möckern.

Drewitz ligger ca. 11 km sydvest for Ziesar ved det militære øvelsesområde Altengrabow.
Elizabeth

Elizabeth kan henvise til:

Personer 
 Elisabeth – pigenavn og dennes varianter, inkluderer personer med dette navn

Skibe 
 HMS Elizabeth – navnet på flere skibe
 RMS Queen Elizabeth var verdens største passagerskib, opkaldt efter den britiske dronning.

Stednavne

Australien 
 City of Elizabeth
 Elizabeth (South Australia)
 Elizabeth Reef, koralrev i Det Tasmanske hav

USA 
 Elizabeth (Arkansas)
 Elizabeth (Colorado)
 Elizabeth (Georgia)
 Elizabeth (Illinois)
 Elizabeth (Indiana)
 Hopkinsville (Kentucky), (tidligere Elizabeth)
 Elizabeth (Louisiana)
 Elizabeth (Minnesota)
 Elizabeth (New Jersey), (største by i USA med det navn, tidligere Elizabethtown)
 Elizabeth (Pennsylvania)
 Elizabeth (West Virginia)
 Elizabeth City, North Carolina
 Elizabeth Islands, Massachusetts
 Elizabeth Township (Allegheny County, Pennsylvania)
 Elizabeth Township (Lancaster County, Pennsylvania)
 Elizabethton, Tennessee (bliver oftere stavet -ton end -town)
 Cape Elizabeth, Maine
 Lake Elizabeth Township, Minnesota

Musik 
 Elisabeth (album) – musikalbum af Elisabeth Andreassen fra 1990
 Elisabeth-serenade (orig. Elizabethan Serenade) – musikstykke af Ronald Binge fra 1951. Det kendes med orkestre som James Lasts og Mantovanis samt sunget med dansk tekst af Raquel Rastenni.
 Elizabeth, I Love You – sang af og med Michael Jackson.

Film 
 Elizabeth (film) – britisk film instrueret af Shekhar Kapur fra 1998
 Elizabeth: The Golden Age – britisk film instrueret af Shekhar Kapur fra 2007

Se også 
 Elizabethtown
Elsebeth

Elsebeth er et pigenavn, der er en dansk form af Elisabeth. Navnet forekommer også i formen Elsebet, og næsten 4.000 danskere bærer navnet ifølge Danmarks Statistik.

Navnet findes også i den skotske variation Elspeth.

Kendte personer med navnet
Elsebeth Egholm, dansk forfatter.
Elsebeth Kock-Petersen, dansk politiker og minister.
Elsebeth Gerner Nielsen, dansk politiker og minister.
Elsebeth Reingaard, dansk skuespiller.
Elsebeth Steentoft, dansk skuespiller.

Navnet anvendt i fiktion
Elsebeth Buchwald er en figur i Carit Etlars roman Gøngehøvdingen.

Noter

Pigenavne
Bjarne Nielsen Brovst

Bjarne Nielsen Brovst (født 3. juni 1947 i Brovst, død 8. oktober 2021) var en dansk forfatter og foredragsholder.

Forfattergerning 
Han debuterede i 1970 med Mit hjertes have og skrev sidenhen utallige bøger, heriblandt biografier om blandt andre H. C. Andersen, Grundtvig, Jeppe Aakjær, William Heinesen og Jørgen-Frantz Jacobsen. Han har også skrevet digte, noveller, og flere selvbiografier. Udover hans forfatterskab har han også været højskoleforstander og -lærer, samt boghandler m.m.

Uddannelse og øvrig virke 
Efter realeksamen i 1965 tog han studenterkursus i 1966. Fra 1967 til 1970 tog han boghandleruddannelse, og dernæst boghandler AUC fra 1970 til 1973.

Han var lærer ved Dansk Blindesamfund i Aalborg i studietiden, fra 1967 til 1973. Efter at have studeret ved HF Ranum Seminarium og siden taget lærereksamen ved Gedved Seminarium, begyndte han som højskolelærer ved Pensionisthøjskolen Rude Strand. Den stilling havde han fra 1973 til 1980, hvorefter han var forstander samme sted indtil han selv blev pensionist i 2000.

Bibliografi (udvalg) 
 1970: Mit hjertes have.
 1987: Det muntre Nord, illustrert av Sven Havsteen-Mikkelsen. Om William Heinesen.
 1993: H.C: Andersen. Skomagerens Søn. Centrum (1993). 
 2000: William Heinesen, Jørgen-Frantz Jacobsen og Barbara. Lindhardt og Ringhof forlag. 
 2010: Moster Kirstines livsmod

Priser og udmærkelser 
 Norske Boghandlers rejselegat (1970)
 Kaj Munk-prisen (1979, 1999)
 Egholtprisen (1999)
 Limfjordsegnens Litteraturpris (2005)

Referencer

Eksterne henvisninger 
 
 

Biografiforfattere fra Danmark
Dansksprogede forfattere fra Danmark
Personer i Kraks Blå Bog (afdøde)
Sora Ltd.

Sora Ltd. er en Japansk videospilsudvikler grundlagt af den tidligere HAL Laboratory-medarbejder Masahiro Sakurai. Det blev grundlagt i 2005, året efter Sakurais opsigelse fra sin stilling hos HAL Laboratory.

Sora Ltd. har for nylig færdiggjort deres første video-spil, Super Smash Bros. Brawl.

Referencer 

Etableret i 2005
Computerspilsvirksomheder fra Japan
Sora (by)

Sora er en italiensk by (og kommune) i regionen Lazio i Italien, med omkring  indbyggere.

Referencer

Eksterne henvisninger 

Byer i Lazio
Frosinone (provins)
Alexander Pschill

Alex Pschill (født 13. juni 1970 i Wien) er en østrigsk skuespiller.

Han har bl.a. været med i TV-serien Kommissær Rex (kan ses på TV2 Charlie), hvor han spiller Marc Hoffmann.

Eksterne henvisninger 
 
 www.alexander-pschill.com  (denne er dog i øjeblikket under arbejde)

Skuespillere fra Østrig
Personer fra Wien
Salten Å

Salten Å er en ca. 25 km lang å, der løber ud i Gudenå, mellem Mossø og Gudensø, lidt sydvest for Emborg Bro. Den ligger i Midtjylland i Silkeborg og Skanderborg Kommuner.

Åen har sit udspring i vandskellet på heden Sepstrup Sande mellem Hjøllund og Sepstrup. Den løber mod sydøst, gennem Skærbæk Plantage, forbi Ansø Mølle, hvor den får tilført vand fra en række kildevæld i Ansø Enge, hvorefter den drejer i østlig retning, og på et stræk er en del af fredningen ved Snabegård og Vrads Sande. Her modtager den vand fra Lystrup Å, der kommer fra syd, fra Kulsø, Kvinsø og Bryrup Langsø. Salten Å forsætter mod øst, med Velling Skov på sydsiden, til Katrinedal Mølle, hvor den passerer Silkeborg – Nørre Snede landevejen. Den fortsætter mod øst og passerer på den nordre side indlandsklinten Salten Profilet, hvorefter den passerer Silkeborg – Horsens vejen, og kort derefter løber ud i Salten Langsø. Fra Søens østende fortsætter den et kort stykke, før den løber ud i Gudenå.

Det meste af Saltenådalen er blandt landets mest uforstyrrede naturområder, og hele området er en del af Natura 2000netværkets Internationale naturbeskyttelsesområder i Danmark (nr. 52  og 53)

Eksterne kilder/henvisnigner 

Vandløb i Danmark
Fredede arealer i Danmark
EU-habitatområder i Danmark
Vandløb i Skanderborg Kommune
Vandløb i Silkeborg Kommune
Gudenå
Cecil von Renthe-Fink

Cecil Karl-August Timon Ernst Anton von Renthe-Fink (27. januar 1885 – 22. august 1964) var en tysk politiker og diplomat, der var Bevollmächtiger des deutschen Reiches (Det tyske Riges befuldmægtigede) i Danmark fra Besættelsens begyndelse 9. april 1940 indtil november 1942.

Renthe-Fink blev i 1936 Tysklands ambassadør i Danmark. I 1939 meldte han sig ind i NSDAP. Da Nazityskland besatte Danmark 9. april 1940 blev Renthe-Fink det tyske riges befuldmægtigede, en position han beholdt indtil telegramkrisen i 1942, hvorefter han blev afløst af Werner Best.

Sidenhen blev han udsendt som gesandt til Vichy-Frankrig.

Renthe-Fink og besættelsen 
På grund af Danmarks særegne status som fredsbesat land, bibeholdt Danmark og Tyskland diplomatiske forbindelser. Dermed var det Tysklands udenrigstjeneste, Auswärtiges Amt, der skulle stå for kontakten med den danske regering. Med besættelsen overgik Renthe-Finks titel fra at være gesandt til nu at være befuldmægtiget. Den nye titel betød, at Renthe-Fink udgjorde den højeste tyske instans i Danmark i alle henseende, der ikke var et militært anliggende.

Renthe-Finks største opgave var at forsøge at opretholde roen i landet, således at Tyskland skulle benytte så lidt militær kraft, som overhovedet muligt i Danmark. Derfor arbejdede han sammen med den parlamentariske regering i Danmark, som på langt de fleste punkter fik lov til at videreføre det normale forvaltningsarbejde i Danmark. Det var i Renthe-Finks interesse at opretholde en parlamentarisk regering, da det ville være risikabelt at vælte regeringen og indsætte en tysk valgt regering. Det kunne skabe uro i landet og samtidig kunne Auswärtiges Amt risikere at miste kontrollen over Danmark til andre nazistiske instanser såsom SS, hvis Danmark mistede sin suverænitet.

Renthe-Fink søgte først og fremmest at opnå sine mål via diplomatiske midler.

Efter telegramkrisen i 1942 blev Renthe-Fink erstattet af den mere ideologiske Werner Best, da Hitler ønskede en strammere linje i Danmark.

Litteratur 
Poulsen, H. (1970). Besættelsesmagten og de danske nazister.

Kirchhoff, H., Lauridsen, J. T., & Trommer, A. (2005). Gads leksikon: hvem var hvem, 1940-1945. Gads Forlag. s 302

Referencer 

Nazister fra Tyskland
Diplomater fra Tyskland
Danmark under 2. verdenskrig
Tommy Møller Nielsen

Tommy Møller Nielsen (født 5. august 1961, død juli 2023 i Frankfurt) var en fodboldtræner fra Danmark, der var ansat som talentspejder for den engelske fodboldklub Manchester United FC. Han var cheftræner for HB Køge, indtil han blev fyret i september 2012. Før det var han træner i B1909 og Viborg FF. Han var søn af den tidligere danske landstræner Richard Møller Nielsen. 

Som spiller spillede han for OB, KB og B1909.

Som træner rykkede han bl.a. B1909 op fra Danmarksserien og var assistent for Ebbe Skovdahl i Aberdeen F.C.

Da Viborg FF i efteråret 2006 fyrede Ove Christensen blev Møller Nielsen cheftræner for klubben, indtil klubbens nye træner Anders Linderoth kunne tiltræde i januar 2007. Siden vendte han tilbage som assistenttræner, men blev fyret sammen med Linderoth senere på året.

Referencer

Eksterne henvisninger 
 

Fodboldtrænere fra Danmark
Fodboldtrænere fra Viborg FF
Fodboldtrænere fra HB Køge
Manchester United F.C.
Ringetone

En ringetone er en samling af lyde, et stykke musik eller blot en kortere melodi, som en telefon afgiver, når der ringes til den. Der er mest fokus på ringetoner inden for mobiltelefoner, da der oftest er større mulighed for variation, selvom også fastnettelefoner kan have forskellige ringetoner. I slutningen af 1990'erne havde ejeren af en mobiltelefon mulighed for en unik indstilling af ringetonen. Mobiltelefonproducenten Nokia var en af de første fabrikater, der havde lavet deres mobiltelefoner således, at man kunne modtage ringetoner fra andre brugere. Dette førte til forskellige bestillingstjenester, der kunne sende ringetoner via SMS. Med tiden blev der udviklet forskellige former for ringetoner. De første ældre mobiltelefoner havde Mono-ringetoner, som kun havde et lag med lyd.

Typer 
I dag inddeler man ringetoner i tre forskellige typer.
 Mono: lyd med et lag.
 Polyfoniske ringetoner: lyd med flere lag.
 Real: MP3 eller Wav-filer som er ægte indspillet musik og ikke databaseret.

I begyndelsen af året 2000 var alle Java-baserede mobiltelefoner i stand til at modtage ringetoner.

Eksterne henvisninger 
 16. oktober, 2009, comon.dk: Dom (i USA): Ringetoner er ikke koncerter

Telefoni
Lyd
Kompleks (kemi)

Et kompleks opstår når en ion (et enkelt ladet atom eller molekyle) binder flere ioner eller polære molekyler til sig. Denne ion kaldes i denne sammenhæng for centralatomet, og de bundne partikler kaldes for ligander. Koordinationstallet er antallet af bindinger som den centrale ion er bundet til. Dette er ofte lig antallet af ligander, men ikke altid da nogle ligander kan lave flere bindinger til den centrale ion, disse kaldes bidentate ligander. Er liganderne neutralt ladet har komplekset samme ladning som centralatomet.

Navngivning 
Komplekset navngives ved at nævne følgende i følgende rækkefølge:

[Koordinationstallet (med kemiske talord – di, tri, osv.)] + [Ligandens navn] + [Centralatomets navn og oxidationstal]

Er liganden negativ tilføjes -o til ionens navn, mens den generelle endelse -id fjernes. Er liganden positiv bruges det normale navn. Man skal dog være opmærksom på at nogle ligander har specielle navne.

Eksempel 
Hæm-molekylet (som giver blodet sin røde farve) består af en kompleksbinding.

Se også

 Carcerand
 Kulilte-frigivende molekyler

Eksterne links og henvisninger 

Kemi
Kemisk binding
Sega Master System

Sega Master System er en 8-bit kasette-baseret video spil konsol der blev markedsført af Sega. Første gang udgivet i 1986. Den oprindelige form hed Sega SG-1000 Mark III.

På det Europæiske marked gjorde konsollen Sega til en nævneværdig konkurrent i sammenligning med udgivere som Nintendo, på grund af dens større udbredelse, men fejlede dog et større indtog på det nord amerikanske og japanske markeder. Master System blev udgivet som en direkte konkurrent til Nintendo Entertainment System.

Trods den moderate fremgang i de store områder har den nydt popularitet i over et årti på de mindre markeder.

Den senere Sega Game Gear er mest af alt en håndholdt Master System, dog blot med nogle få forbedringer.

Historie 
Gennem sin levetid blev Master System bygget i flere forskellige udgaver.

Tilbehør og Inputs 
En af de mest usædvanlige karakteristika ved Sega Master System er dens dobbelte medie inputs: en kassette slids og et kort slids.  Kort slidset godtog små kort, på størrelse med kreditkort. Del fleste kort var spil, men et kort tjente et helt andet formål. 3-D briller sættes ind i konsollen via the card slidset, og tillader 3-D visuelle effekter for dertil specielt designede spil. På denne måde virkede begge medier samtidigt.

Kort slidset blev fjernet på den redesignede Master System II, der kun understøttede kassetter. Dette hjalp til at reducere omkostningerne ved fremstillingen af konsollen, da kortene var relativt upopulære og fordi at kun nogle enkelte kort-baserede spil blev produceret.

Tekniske specifikationer 
 CPU: 8-bit Zilog Z80 Z80A
 3.546893 MHz for PAL/SECAM, 3.579545 MHz for NTSC
 Grafiske egenskaber: VDP (Video Display Processor) oprindelig fra Texas Instruments
 Op til 32 samtidige farver (en 16-farver palette for sprites eller background, en ekstra 16-farver palette kun til baggrund) fra en palette af 64 (kan også vise 64 simulterede farver)
 Skærm opløsninger 256×192 og 256×224. PAL/SECAM understøtter også 256×240
 8×8 pixel tegn, højst 463 (pga VRAM pladsbegrænsning)
 8×8 eller 8×16 pixel sprites, højst 64
 Horisontal, vertikal, og delvis skærm rulning
 Lyd PSG: Texas Instruments SN76489
 4 kanal mono lyd (3 Square Waves, 1 Hvid støj)
 3 tone generators, 10 octaver hver, 1 hvid støj generator
 Lyd (FM): Yamaha YM2413
 mono FM syntese
 omskiftelig mellem 9-6 tonekanaler + 5 percussion kanaler
 Boot ROM: 64 kbit (8 KB) til 2048 kbit (256 KB), afhængigt af indbygget spil
 Main RAM: 64 kbit (8 KB), kan supplementeres af spil-kassetten
 Video RAM: 128 kbit (16 KB)
 Kort slids (ikke tilgængeligt hos the Master System II)
 Kort slids
 Japanske og Syd Koreanske konsoller anvender 44-pin kassetter, samme form som SG-1000 og SG-1000 Mark II
 Alle andre konsoller anvender 50-pin kassetter med en anderledes udformning
 Forskellen i kassette-design er en form for regionel kode
 Udviselses Slids

Referencer 

Master System
Gentofte Sø

Gentofte Sø er en sø i Gentofte Kommune med et areal på 36,73 hektar. Den indgår i et større naturområde sammen med Brobæk Mose (også kaldet Insulinmosen som følge af sit naboskab til Nordisk Gentofte, nu en del af Novo Nordisk. Gentofte Sø og Brobæk Mose er udpeget som habitatområde.

Søen angives at være en af de vigtigste botaniske lokaliteter i det tidligere Københavns Amt med en rig artsvariation. Den dannede oprindeligt grundlag for erhvervsfiskeri, og der ses tæt på søbredden stadig eksempler på de gamle fiskerhuse.

Indtil 1959 blev søen anvendt til vandindvinding og anses i dag af Miljøministeriet for en af de reneste i Region Hovedstaden.

Søen var oprindeligt en del større, men i forbindelse med udvidelse af Lyngbyvejen i 1970'erne blev søens areal indskrænket. Den har i dag en omkreds på omtrent 2,6 kilometer.

Referencer 

Søer i Gentofte Kommune
Gent-Wevelgem 2008

Gent-Wevelgem 2008  fandt sted den 9. april. Løbet var som altid 210 km langt.

Resultat

Eksterne henvisninger

2008